
[bookmark: _Hlk214455943][bookmark: _Hlk205368017]privind: aprobarea modelului plăcuței de identificare a traseului și stabilirea tarifelor pentru eliberarea licențelor de traseu, a caietelor de sarcini aferente și a plăcuțelor de identificare, în cadrul serviciului public de transport județean de persoane prin curse regulate


Consiliul Județean Vrancea,
-văzând referatul Serviciului Utilități Publice nr.201/33182 din 06.11.2026 privind aprobarea modelului plăcuței de identificare a traseului și stabilirea tarifelor pentru eliberarea licențelor de traseu, a caietelor de sarcini aferente și a plăcuțelor de identificare, în cadrul serviciului public de transport județean de persoane prin curse regulate;
	- ținând cont de  Hotărârea Consiliului Județean Vrancea nr. 46/15.03.2021 privind aprobarea tarifului pentru eliberarea licenței de traseu pentru fiecare vehicul necesar efectuării traseului, pentru eliberarea unui duplicat al licenței de traseu ocazionată de pierderea, sustragerea sau deteriorarea celei eliberate și pentru înlocuirea licenței de traseu ocazionată de schimbarea denumirii operatorului de transport sau a adresei sediului social, în vederea efectuării transportului public județean de persoane prin curse regulate;
- având în vedere prevederile:
	- art.16 și art.17 din Legea nr. 92/2007  a serviciilor de transport public local, cu modificările și completările ulterioare;
- art.19 alin. (2) și alin. (3) din Normele Metodologice privind aplicarea prevederilor referitoare la organizarea şi efectuarea transportului rutier contra cost de persoane prin servicii regulate la nivel judeţean, aprobate prin Ordinul Ministrului Transporturilor nr. 1.158/2019;
- art.30 din Legea nr.273/2006 privind finanțele publice locale, cu modificările și completările ulterioare;
- art.484 din Legea nr.227/2015 privind Codul fiscal, cu modificările și completările ulterioare;
- luând act  că au fost respectate prevederile art. 7 din Legea nr. 52/2003 privind transparența decizională în administrația publică, cu modificările și completările ulterioare;
- în baza art. 173 alin. (1) lit. d), alin. (5) lit. m) din OUG nr. 57/2019 privind Codul administrativ, cu modificările și completările ulterioare;
- în temeiul art. 196 alin. (1) lit. a)  din OUG nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1. Se aprobă modelul plăcuței de identificare a traseului aferente serviciului public de transport județean de persoane prin curse regulate, în format A3 (297 x 420 mm), conform anexei nr.1, care face parte integrantă din prezenta hotărâre.

Art. 2. Se stabilește tariful de 10 lei pentru eliberarea plăcuței de identificare a traseului.

Art. 3. Se aprobă tarifele pentru eliberarea licențelor de traseu și a caietelor de sarcini aferente acestora, după cum urmează:
a) 10 lei pentru eliberarea, pentru prima dată, a licenței de traseu împreună cu caietul de sarcini aferent acesteia, pentru fiecare vehicul necesar efectuării traseului;
b) 10 lei pentru reemiterea licenței de traseu și a caietului de sarcini aferent acesteia, în cazul pierderii, sustragerii sau deteriorării documentelor eliberate;
c) 5 lei pentru eliberarea unui nou caiet de sarcini, ca urmare a înlocuirii unui autovehicul, licența de traseu rămânând neschimbată, precum și în cazul pierderii, sustragerii sau deteriorării caietului de sarcini.

Art. 4. (1) Tarifele prevăzute la art.2 și art.3 se achită de către operatorii de transport interesați, anterior eliberării documentelor sau a plăcuțelor de identificare. 
(2) Tarifele prevăzute la art.2 și art.3 vor fi publicate pe site-ul Consiliului Județean Vrancea la adresa www.cjvrancea .ro, secțiunea Informații publice - Transport public.

Art. 5. La data intrării în vigoare a prezentei hotărâri își înceteaza aplicabilitatea Hotărârea Consiliului Județean Vrancea nr.46 din 15 martie 2021.

Art. 6. Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului, prin Compartimentul Monitor Oficial Local din cadrul Serviciului Juridic.

